《出七里泷口望桐庐县》
宋代·张伯玉

泷口波自平，沧洲分两溪。
辛勤下百粤，乍出天一涯。
近入桐庐下，潮水滥中泜。
不闻湍濑声，沙鸟浩然飞。
物我两俱适，吾亦浩然归。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。